PRIIT PEDAJAS: Teadsin lavastust vaatama minnes, et Kõiv on Soome konteksti paigutatud: et Tagasitulija tuleb koju Karjalasse. Oma skeptilisusest hoolimata või just seetõttu olin siiralt üllatunud, kui hästi see tegelikult töötas. Tabasin saalis istudes, eriti teise vaatuse ajal, mis ka lavastuses tugevam, kui ahnelt publik tegelikult lavaltoimuvat jälgis-kuulas. See oli nende asi, nende probleem.